## Zakon o proračunu

### NN 92/1994 (14.12.1994.), Zakon o proračunu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske donosim

## ODLUKU

### O PROGLAŠENJU ZAKONA O PRORAČUNU. PROGLAŠAVAM ZAKON O PRORAČUNU, KOJI JE DONIO ZASTUPNIČKI DOM SABORA REPUBLIKE HRVATSKE NA SVOJOJ SJEDNICI DANA 29. STUDENOGA 1994. GODINE.

Broj : PA4-102/1-94.

Zagreb, 5. prosinca 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O PRORAČUNU

I. OPĆE ODREDBE

Članak 1.

Ovim se Zakonom određuju sadržaj i planiranje proračuna, način izrade,
donošenje i izvršavanje državnog proračuna, proračuna jedinica lokalne
samouprave i uprave kao i proračunski odnosi između državnog proračuna
i izvanproračunskih fondova, zaduživanje i državni dug te računovodstvo
i nadzor proračuna.

Članak 2.

U smislu ovoga Zakona, izrazi koji se rabe imaju sljedeća značenja:

a) jedinica lokalne samouprave i uprave je općina, grad, kotar, županija
i/ili Grad Zagreb,

b) izvanproračunski fond je pravna osoba osnovana na temelju zakona,
koja se financira iz namjenskog poreza i/ili neporeznih prihoda odnosno
doprinosa,

c) proračun je procjena godišnjih prihoda i primitaka te utvrđeni iznos
izdataka i drugih plaćanja države, odnosno jedinice lokalne samouprave
i uprave koje odobrava Sabor Republike Hrvatske, odnosno predstavničko
tijelo jedinice lokalne samouprave i uprave u skladu s odredbama Ustava
i drugih zakona,

d) državni proračun je proračun na razini Republike Hrvatske,

e) proračun jedinice lokalne samouprave i uprave je proračun te jedinice,

f) proračunski korisnici jesu ministarstva i ostala tijela državne uprave,
tijela državne vlasti i ostali koji se financiraju iz proračuna,

g) prihodi su svi neotplativi i nepovratni tekući i kapitalni primici
s protuobvezom ili bez protuobveze, osim neobveznih i neotplativih primitaka
bez obveze,

h) potpore su primici bez protuobveza, neotplativi i neobvezni primici
od tuzemnih i inozemnih jedinica državne uprave ili međunarodnih institucija,

i) porezi su obvezni, bez protuobveze neotplativi primici koje odreduju
država i jedinica lokalne uprave i samouprave,

j) izdaci su nepovratna tekuća i kapitalna plaćanja, s protuobvezom
ili bez protuobveze te isplaćene potpore i transferi drugima,

k) protuobveza jest kada se za primljeni ili plaćeni iznos za uzvrat
mora obaviti usluga ili dostaviti roba,

l) pozajmljivanje umanjeno za otplate jest transakcija u svezi potraživanja
od trećih osoba proizašlih iz javne politike. Pozajmljivanje umanjeno za
otplate ne smatraju se transakcije u svezi likvidnosti ili s namjerom zarade
u obliku kamata,

m) financiranje jest dobivanje zajma za financiranje manjka proračuna
ili korištenje viška proračuna. Financiranje uključuje amortizaciju glavnice
za otplatu državnoga duga,

n) kapitalni izdaci jesu izdaci za nabavu zemljišta, nematerijalne imovine,
zaliha, nefinancijske imovine i drugo kojih je vijek duži od jedne godine;
svi izdaci za nabavu vojne imovine i svi ostali izdaci jesu tekući izdaci,

o) kapitalni prihodi jesu primici od prodaje nefinancijske kapitalne
imovine, kao što su zemljište, nematerijalna imovina, robne zalihe i drugo
kojih je vijek duži od jedne godine; svi ostali prihodi jesu tekući prihodi,

p) višak ili manjak proračuna rezultat je prihoda uvećanih za potpore,
a umanjenih za izdatke i za pozajmljivanje umanjeno za otplate,

r) riznica je organizacijska jedinica Ministarstva financija. Uloga
riznice obuhvaća napose planiranje i izvršavanje državnog proračuna, nadzor
državnog proračuna, upravljanje novcem te državno računovodstvo u skladu
s dobivenim ovlastima.

II. SADRŽAJ I PLANIRANJE PRORAČUNA

Članak 3.

(1) Proračun se odnosi na fiskalnu godinu i važi za godinu za koju je
donesen.

(2) Fiskalna godina je razdoblje od dvanaest mjeseci, koja počinje od
1. siječnja a završava 31. prosinca svake kalendarske godine.

(3) Ako Sabor Republike Hrvatske (u daljnjem tekstu: Sabor), odnosno
predstavničko tijelo jedinice lokalne samouprave i uprave ne donese proračun
prije početka fiskalne godine, financiranje se obavlja privremeno, a najduže
za prva tri mjeseca fiskalne godine.

(4) Privremeno financiranje, u smislu stavka 3. ovoga članka, obavlja
se razmjerno sredstvima korištenim u istim razdobljima prema proračunu
za prethodnu godinu, a najviše do jedne četvrtine ukupnih prihoda raspoređenih
proračunom za prethodnu fiskalnu godinu.

(5) Odluku o privremenom financiranju donosi Sabor, odnosno predstavničko
tijelo jedinice lokalne samouprave i uprave.

Članak 4.

(1) Državni proračun donosi Sabor, a proraćun jedinice lokalne samouprave
i uprave donosi nadležrko predstavničko tijelo na način predviđen ovim
Zakonom.

(2) Financijski plan izvanproračunskog fonda donosi njegovo nadležno
tijelo utvrđeno zakonom, odnosno aktom toga tijela na način predviđen tim
propisima i pod uvjetima određenim ovim Zakonom.

(3) Obveznici donošenja proračuna samostalno raspoređuju cjelokupne
prihode i primitke koji im pripadaju na osnovi zakona ako zakonom nije
odredeno drukčije.

(4) Proračunski izdaci podmiruju se iz prihoda i primitaka utvrđenih
ovim Zakonom

Članak 5

(1) Svi prihodi i primici proračuna moraju biti raspoređeni u proračunu
i iskazani po izvorima iz kojih potječu.

(2) Svi izdaci proračuna moraju biti utvrđeni u proračunu i uravnoteženi
s prihodima i primicima.

(3) Ako se tijekom fiskalne godine donese propis kojim se smanjuju prihodi
i primici ili povećavaju izdaci utvrđeni proračunom, istodobno se moraju
predvidjeti prihodi kojim će se proračun uravnotežiti.

(4) Ako se tijekom fiskalne godine, zbog izvanrednih prilika i potreba,
povećaju izdaci ili umanje prihodi ili primici, proračun se mora uravnotežiti
sniženjem predviđenih izdataka ili pronalaženjem novih prihoda.

(5) Uravnoteženje proračuna provodi se putem izmjena i dopuna proračuna
po postupku za donošenje proračuna.

Članak 6.

Prihodi i primici državnog prorauna i proračuna jedinica lokalne samouprave
i uprave sastoje se od:

(a) poreznih prihoda,

(b) neporeznih prihoda kao što je dobit od javnih i državnih poduzeća,
dobit Narodne Banke Hrvatske, prihod od pristojbi, novčanih kazni za kaznena
djela te prihoda od otplate danih zajmova,

(c) prihoda ostvarenih od obavljanja osnovne djelatnosti proračunskih
korisnika, po posebnim propisima,

(d) domaćih i inozemnih potpora,

(e) domaćeg i inozemnog zaduživanja za financiranje manjka državnog
proračuna,

(f) zaduživanje jedinica lokalne samouprave i uprave.

Članak 7.

Izdaci i druge isplate državnog proračuna i proračuna jedinica lokalne
samouprave i uprave sastoje se od:

(a) tekućih izdataka, kao što su plaće, naknade, izdaci za proizvode
i druge usluge, tekući transferi i plaćanje kamata i potpore u novcu i
stvarima,

(b) kapitalnih izdataka, kao što su pribavljanje dugotrajne imovine,
kapitalni transferi i potpore u novcu i stvarima,

(c) pozajmljivanje,

(d) udjela u osnivačkom kapitalu,

(e) otplate glavnice po osnovi zaduženja.

Članak 8.

(1) Transakcije svih prihoda, primitaka, izdataka i plaćanja državnog
proračuna upisuju se u glavnoj knjizi riznice.

(2) Ministar financija obvezan je otvoriti i držati otvorenim jedan
bankovni račun ili više bankovnih računa za primanje, čuvanje, plaćanje
ili prijenos državnih prihoda i izdataka.

(3) Bankovni račun iz stavka 2. ovoga članka otvara se kod Narodne banke
Hrvatske.

(4) Uz suglasnost Vlade Republike Hrvatske (u daljnjem tekstu: Vlada),
ministar financija ovlašen je zaključivati ugovore s Narodnom bankom Hrvatske
radi vođenja bankovnih poslova države i prekoračenja računa.

(5) Uz suglasnost Vlade ministar financija može odgoditi rok plaćanja
nekog potraživanja ili dopustiti plaćanje u obrocima.

(6) Ministar financija ovlašten je uložiti dio ili ukupan raspoloživi
saldo državnog proračuna u depozit kod poslovnih banaka, na osnovi prikupljenih
ponuda poslovnih banaka i izboru najpovoljnijeg ponuđača. Izbor provodi
komisija Ministarstva financija, na čelu s ministrom financija.

(7) Rashodi u svezi ulaganja iz stavka 6. ovoga članka terete državni
proračun, a primljenim kamatama odobrava se državni proračun.

(8) Nositelj izvršne vlasti jedinice lokalne samouprave i uprave obvezan
je otvoriti račun za sva plaćanja u svezi s proračunom i ovlašten je, na
osnovi odluke poglavarstva, ulaziti u financijske odnose radi zaduživanja
i pozajmljivanja.

Članak 9.

(1) S proračunskih računa ne smiju se isplaćivati izdaci koji nisu predviđeni.

(2) Iznimno od odredbe članka 6. stavka 1. točke c) ovoga Zakona prihodi
od naknade korisnika usluga ostvareni na tržištu od obavljanja osnovne
i ostale djelatnosti, prihod su proračunskih korisnika. Mjerila o namjeni
korištenja tih prihoda propisat će se pravilnikom iz članka 54. stavka
2. ovoga Zakona.

Članak 10.

(1) Godišnjim proračunom određuje se uporaba proračunskog viška ili
načina financiranja proračunskog manjka. Manjak državnog proračuna financira
se zaduživanjem u zemlji ili inozemstvu.

(2) Proračunski manjak jedinice lokalne samouprave može se financirati
zaduživanjem kod druge jedinice lokalne samouprave i uprave, iz državnog
proračuna i zaduživanjem kod nebankovnog sektora uključujući i stanovništvo.

(3) Zaduživanje iz stavka 2. ovoga članka može se obavljati samo za
svrhe financiranja kapitalnih izdataka.

III. IZRADA I DONOŠENJE PRORAČUNA

Članak 11.

Osnove za izradu državnog proračuna temelje se na potrebama gospodarskog
razvoja, makroekonomskoj stabilnosti, te na politici i propisima koje donose
Sabor, Vlada i ministar financija, u skladu sa svojim djelokrugom i nadležnostima.

Članak 12.

(1) Ministar financija obvezan je u suradnji s tijelom državne uprave
nadležnim za gospodarski razvoj izraditi izvješće o gospodarskoj i fiskalnoj
politici u mjesecu srpnju za sljedeću fiskalnu godinu.

(2) Ministar financija je obvezan u suradnji s nadležnim tijelima državne
uprave Vladi predložiti smjernice i ciljeve fiskalne politike te izraditi
procjenu o glavnim vrstama prihoda i izdataka za sljedeću fiskalnu godinu.

(3) Na temelju stajališta Vlade, ministar financija obvezan je proračunskim
korisnicima u mjesecu rujnu uputiti akt o načinu i elementima izrade godišnjeg
proračuna.

(4) U aktu iz stavka 3. ovoga članka treba utvrditi osnovne elemente
politike kojih se treba pridržavati, ključne parametre koji se moraju koristiti
te postupke i rokove izrade zahtjeva za dodjelu sredstava.

(5) Akt iz stavka 3. ovoga članka mora sadržavati i okvirni iznos izdataka
za svakog proračunskog korisnika.

Članak 13.

(1) Ministar financija određuje sadržaj i način izrade prijedloga zahtjeva
proračunskih korisnika te postupak odobrenja sredstava.

(2) Prijedlozi zahtjeva proračunskih korisnika iz stavka 1. ovoga članka
moraju sadržavati:

1. izdatke predviđene za proračunsku godinu (po stavkama i podstavkama),
kako su razvrstani u propisu o računovodstvu i računskom planu proračuna,

2. izdatke predviđene za sljedeće dvije godine, i to pu grupama izdataka
koje ministar financija propisuje prema potrebi,

3. sažeti prikaz i strukturu djelatnika i dužnosnika za koje se traže
proračunska sredstva,

4. obrazloženje predviđenih potreba, kako bi Ministarstvo financija
moglo prijedloge zahtjeva odobriti,

5. prijedloge zahtjeva koji se odnose na buduće obveze ili višegodišnje
izdatke, uključujući projekte ulaganja, koje treba podnijeti odvojeno od
projekcije izdataka za svaku sljedeću godinu.

Članak 14.

(1) Ministar financija razmotrit će procijenjene prihode i prijedloge
zahtjeva za proračunska sredstva, predložiti potrebne promjene proračunskim
korisnicima, te odrediti potrebe i ispitati moguće izvore u svezi sa zaduživanjem.

(2) Ministar financija obvezan je izraditi nacrt državnoga proračuna
i uputiti ga Vladi do 10. listopada za sljedeću fiskalnu godinu.

(3) Ako tijekom rasprave o predloženom državnom proračunu između ministra
financija i ministra odgovornih za pojedine proračunske korisnike dođe
do neslaganja, ministar financija obvezan je izraditi izvješće za predsjednika
Vlade, koji o tome donosi konačnu odluku.

Članak 15.

Vlada je obvezna podnijeti Saboru prijedlog državnog proračuna na donošenje
najkasnije do 15. studenoga.

Članak 16.

(1) Proračun jedinice lokalne samouprave i uprave izrađuje njeno nadležno
tijelo u skladu s odredbama ovoga Zakona.

(2) Nositelj izvršne vlasti jedinice lokalne samouprave i uprave obvezan
je podnijeti prijedlog proračuna poglavarstvu u mjesecu listopadu za sljedeću
godinu.

(3) Poglavarstvo jedinice lokalne samouprave i uprave obvezno je podnijeti
predstavničkom tijelu prijedlog proračuna na donošenje najkasnije do 15.
studenoga.

(4) Predstavničko tijelo jedinice lokalne samouprave i uprave obvezno
je donijeti proračun najkasnije do 15. prosinca za sljedeću godinu.

Članak 17.

(1) Kod izrade financijskog plana izvanproračunskog fonda primjenjuje
se klasifikacijski sustav računovodstva proračuna te postupci i redoslijed
izrade proračuna koje ministar financija može prema potrebi podrobnije
propisati.

(2) Prijedlog financijskog plana izvanproračunskog fonda dostavlja se
ministru financija koji je ovlašten predložiti njegove izmjene i dopune
s skladu s odredbama. članka 12, ovoga Zakona.

(3) Da bi financijski plan izvanproračunskoga fonda, u smislu članka
4. stavka 2. ovoga Zakona, bio pravovaljan; na njega treba dobiti suglasnost.

(4) Suglasnost iz stavka 3. ovoga članka daje Sabor na prijedlog Vlade,
a prijedlog priprema ministar financija.

(5) Sažeci financijskih planova izvanproračunskih fondova prilažu se
uz prijedlog državnog proračuna koji se podnosi Saboru.

(6) Sabor daje suglasnost na financijske planove izvanproračunskih fondova
istovremeno s donošenjem držav nog proračuna.

Članak 18.

(1) Državni proračun i proračun jedinice lokalne samouprave i uprave
te izvještaji koji se uz to podnose Saboru, odnosno nadležnom predstavničkom
tijelu jedinice lokalne uprave i samouprave moraju sadržavati:

1. podrobni prikaz prihoda i izdataka proračuna,

2. prijedlog uporabe proračunskog viška, a u slučaju proračunskog manjka
izvore za njegovo financiranje tako da je visina manjka gornja granica
koja mora biti u skladu s odredbama članka 31. i 34. ovoga Zakona,

3. funkcionalnu klasifikaciju izdataka proračunskih korisnika u skladu
s metodologijom koju propisuje ministar financija,

4. prihode i izdatke svakog proračunskog korisnika u skladu s prihodima
i izdacima (po kategorijama, podkategorijama i stavkama) klasifikacije
računskog plana.

(2) Dokument iz stavka 1. točke 1. ovoga članka mora sadržavati podudarne
podatke za prethodnu fiskalnu godinu, preinačene procjene za tekuću fiskalnu
godinu te predviđanja za sljedeće dvije fiskalne godine,

(3) Dokument iz stavka 1. ovoga članka mora sadržavati i godišnji pregled
predviđenih izdataka po stavkama za projekte ulaganja planirane za dvije
fiskalne godine.

(4) Dokument iz stavka 1. ovoga članka mora sadržavati prijedlog zakonskih
odredaba, odnosno odluka koje omogućavaju provedbu predloženog proračuna.

Članak 19.

(1) Stvarna naplata prihoda nije ograničena procjenom prihoda u proračunu

(2) Sve izmjene koje Sabor, odnosno nadležno tijelo jedinice lokalne
uprave i samouprave unese u predloženi proračun moraju biti u skladu s
gornjom granicom manjka. Prijedlozi o povećanju izdataka moraju sadržavati
i mjere za povećanje prihoda ili za smanjenje izdataka za istu svotu.

(3) Iznosi utvrđeni u proračunu, osim plaćanja kamata i glavnice po
zaduženju, smatrat će se maksimalnim svotama, tako da stvarni izdaci ne
smiju biti veći od prihoda raspoređenih u zakonu, odnosno odluci o izvršenju
godišnjeg proračuna.

(4) Svi prijedlozi o povećanju izdataka, zajedno s prijebojem prihoda
ili izdataka koji smanjuju iznos neke druge pozicije rješavaju se izmjenama
i dopunama proračuna to jest njegovim uravnoteženjem, a podnose se Saboru
odnosno nadležnom predstavničkom tijelu jedinice lokalne samouprave i uprave
na razmatranje i donošenje prije njihova izvršenja.

Članak 20.

(1) Hitni i nepredviđeni izdaci koji se pojave tijekom proračunske godine
podmiruju se iz rezervi utvrđenih godišnjim proračunom.

(2) Korištenje rezervi iz stavka 1. ovoga članka odobravaju do određenih
iznosa predsjednik Vlade, odnosno ministar financija, a preostali iznos
utvrđenih godišnjim proračunom odobrava Vlada.

(3) Korištenje rezervi iz stavka 1. ovoga članka za jedinicu lokalne
samouprave i uprave odobrava nositelj izvršne vlasti do iznosa utvrdenog
godišnjim proračunorn

(4) Ministar financija obvezan je svaki mjesec izvijestiti Vladu, a
nositelj izvršne vlasti jedinice lokalne samouprave i uprave nadležno tijelo
o korištenju proračunskih rezervi iz stavka 1. ovoga članka.

(5) Vlada jednom tromjesečno izvješćuje Sabor o korištenju proračunskih
rezervi iz stavka 1. ovoga članka

Članak 21.

Državni proračun objavljuje se u "Narodnim novinama", a proračun
jedinice lokalne samouprave i uprave u službenom glasilu jedinice.

IV. IZVRŠAVANJE PRORAČUNA

Članak 22.

(1) Nakon donošenja državnog proračuna, Ministarstvo financija obvezno
je izvijestiti ministarstva, odnosno proračunske korisnike o odobrenim
sredstvima.

(2) Ministarstva koja su proračunski nadležna za proračunske korisnike,
utvrđuju iznose odnosnih proračunskih korisnika u okviru odobrenih sredstava.

(3) Proračunski korisnici odgovorni su za naplatu i ubiranje prihoda
u svojoj nadležnosti i za izvršavanje svih izdataka u skladu s namjenama.

(4) U okviru svoga djelokruga i ovlasti izvršitelj proračuna odgovoran
je za provedbu propisa koji se odnose na proračun, a pravo i odgovornost
za izvršavanje proračkrna jedinice lokalne samouprave i uprave ima nositelj
izvršne vlasti.

(5) Ministar financija ima pravo obustaviti od izvršenja odluku koja
je u suprotnosti s ovim Zakonom ili samim proračunom.

Članak 23.

Tijela državne uprave, odnosno tijela jedinica lokalne samouprave i
uprave odgovorna za prikupljanje proračunskih prihoda odgovorna su za potpuno
i pravodobno prikupljanje prihoda na račun proračuna u skladu s odgovarajućim
zakonima i provedbenim propisima.

Članak 24.

(1) Stvarni izdaci svakog ministarstva moraju biti u skladu s proračunskim
iznosima planiranim za svako tromjesečje ili neko drugo vremensko razdoblje
koje određuje ministar financija.

(2) Sredstva iz stavka 1. ovoga članka dodjeljuju se na temelju raspoloživih
sredstava državnog proračuna, a njihov iznos mora se priopćiti svakom ministarstvu
barem deset radnih dana prije početka razdoblja na koja se odnose

(3) Planirana proračunska sredstva Ministarstvo financija doznačuje
proračunskim korisnicima prema pisanom rasporedu nadležnog ministarstva,
odnosno izvršitelja proračuna.

(4) Proračunski korisnici mogu zaključivati ugovore o nabavi proizvoda
i dobavljanju usluga na temelju tromjesečno planiranih iznosa, u skladu
sa zakonom koji uređuje ovo područje i napucima koje donosi ministar financija.

(5) Odredbe stavka 4. ne odnose se na obveze za dugoročne poslove i
projekte ulaganja, koje uvjetuju preuzimanje financijske obveze na dulje
razdoblje

(6) Odredbe stavka 1. do 5. ovoga članka odnose se na odgovarajući način
na jedinice lokalne samouprave i uprave.

Članak 25.

(1) Sredstva raspoređena proračunom ne mogu se preraspodjeljivati izmedu
ministarstava, osim kada je to izričito dopušteno zakonom kojim se ureduje
izvršavanje proračuna za što je nadležan ministar financija.

(2) U okviru proračunske stavke nekog ministarstva preraspodjela utvrđenih
sredstava dopuštena je između pojedinih stavaka izdataka ili između pojedinih
proračunskih korisnika ako to odobri ministar financija.

(3) Preraspodjela prema odredbi iz stavka 2. ovoga članka ne može biti
veća od 5% sredstava utvrđenih na stavci koja se umanjuje.

(4) Odredbe stavka 1. do 3. ovoga članka na odgovarajući se način primjenjuje
kod proračuna jedinice lokalne samouprave i uprave.

Članak 26.

Nositelj izvršne vlasti jedinice lokalne samouprave i uprave odgovoran
je za izvršavanje proračuna jedinice lokalne samouprave i uprave.

Članak 27.

(1) Ministar financija obvezan je podnijeti izvješće Vladi o izvršenju
državnog proračuna za prvo polugodište fiskalne godine prije kraja mjeseca
srpnja.

(2) Izvješće iz stavka 1. ovoga članka mora sadržavati:

1. prikaz makroekonomskog i fiskalnog stanja,

2. usporedni prikaz utvrđenih i stvarnih prihoda, izdataka, manjka i
zaduživanja te objašnjenja mogućih razlika,

3. prijedloge mjera za poboljšanje stanja ako to zahtijevaju okolnosti.

(3) Nositelj izvršne vlasti jedinice lokalne samouprave i uprave obvezan
je izvijestiti poglavarstvo o izvršenju proračuna za prvo polugodište fiskalne
godine do kraja srpnja.

Članak 28.

(1) Vlada je obvezna izvijestiti Sabor o izvršenju državnog proračuna
za prvo polugodište do 5. kolovoza fiskalne godine.

(2) Poglavarstvo je obvezno izvijestiti nadležno predstavničko tijelo
jedinice lokalne samouprave i uprave o izvršenju proračuna za prvo polugodište
do 5. kolovoza fiskalne godine.

Članak 29.

(1) Godišnji proračun izvršava se do 31. prosinca fiskalne godine

(2) Financijske obveze koje ne budu podmirene do 31. prosinca tekuće
godine podmiruju se iz namjenski odobrenih sredstava proračuna sljedeće
fiskalne godine.

(3) Samo naplaćeni prihodi u fiskalnoj godini jesu prihodi te godine.

Članak 30.

U okviru izvršavanja proračuna Vlada poduzima mjere u odnosu na poduzeća
u vlasništvu Republike Hrvatske, a poglavarstvo jedinice lokalne samouprave
i uprave za poduzeća u svojem vlasništvu.

V. ZADUŽIVANJE I DRŽAVNI DUG

Članak 31.

(1) Zakonom kojim se uređuje izvršavanje godišnjeg proračuna utvrđuje
se gornji iznos zaduživanja u što ulaze i obveze po osnovi prekoračenja
računa.

(2) Ukupna gornja granica iz stavka 1. ovoga članka obuhvaća i zajmove
kod Narodne banke Hrvatske te dugove koje preuzme državni proračun.

(3) Godišnjim proračunom utvrđuje se ukupni iznos jamstva.

Članak 32.

(1) Izvanproračunski fondovi dugoročno se mogu zaduživati kod državnog
proračuna i nebankovnog sektora, a kratkoročno radi otklanjanja nelikvidnosti
kod bankarskog sektora, uz prethodno dobivenu suglasnost. za zaduživanje.

(2) Suglasnost iz stavka 1. ovoga članka daje ministar financija.

Članak 33.

(1) Državni dug može biti u obliku zajma, emisije vrijednosnih papira
ili evidentiranjem u knjizi računa.

(2) Podatke o imateljima vrijednosnih papira iz stavka 1 ovoga članka
čuvaju Narodna banka Hrvatske i/ili financijske institucije koje za tu
svrhu ovlasti Narodna banka Hrvatske.

Članak 34.

(1) Odluku o državnom dugu i državnim jamstvima, na prijedlog Vlade
donosi Sabor.

(2) Odluka iz stavka 1. ovoga članka donosi se u skladu s iznosima i
namjenama utvrđenim godišnjim proračunom.

(3) Ugovore o zaduživanju državnog proračuna i izdavanju jamstva potpisuje
ministar financija.

(4) O obliku zajma i vrsti instrumenta osiguranja otplate zajma odlučuje
ministar financija.

(5) Ministar financija sklapa ugovor s Narodnom bankom Hrvatske o obavljanju
usluga koje su potrebne za provedbu odluka o državnom dugu.

Članak 35.

Ministarstvo financija vodi popis duga, izdanih jamstava i zajmova.

Članak 36.

(1) Odluke o državnom dugu, državnim jamstvima i zajmovima objavjuju
se u "Narodnim novinama".

(2) Vlada ne mcže jednostrano mijenjati ugovorene uvjete glede državnog
duga, državnih jamstava i danih zajmova.

Članak 37.

S računa državnog proračuna mogu se, u smislu ovoga Zakona, podmirivati
sve kamate i glavnice po državnom dugu i državnim jamstvima, u skladu s
uvjetima i rokovima koje je ugovorila Republika Hrvatska.

VI. RAČUNOVODSTVO, NADZOR I REVIZIJA PRORAČUNA

Članak 38.

(1) Ministri su odgovorni za računovodstvo i unutarnji nadzor transakcija
prihoda i izdataka ministarstava i proračunskih korisnika koji spadaju
u njihovu nadležnost.

(2) Ministar financija, pored prihoda i izdataka Ministarstva financija,
odgovoran je u ime Vlade za računovodstvo i unutarnji nadzor transakcija
zaduživanja i duga.

(3) Ministarstvo financija može obavljati nadzor računovodstvenih dokumenata
prihoda i izdataka proračunskih korisnika, nadzor izvanproračunskih fondova
te jedinica lokalne samouprave i uprave.

(4) Način nadzora iz stavka 1., 2. i 3. ovoga članka propisuje ministar
financija, a može se obavljati u određenim vremenskim razmacima.

Članak 39.

(1) Vlada donosi uredbu o računovodstvu za državni proračun i proračune
jedinica lokalne samouprave i uprave.

(2) Vlada donosi uredbu kojom se uređuje sustav glavne knjige riznice
te način vođenja jedinstvenog raćuna riznice.

Članak 40.

(1) Ministar financija donosi pravilnike o knjigovodstvu te sadržaju
i načinu financijskog izvješćivanja za sva ministarstva, proračunske korisnike,
izvanproračunske fondove te jedinice lokalne samouprave i uprave.

(2) Ministar financija može izdati posebne naputke o financijskom izvješćivanju
za određena tijela državne uprave.

(3) Svi prihodi i izdaci upisuju se u bruto-iznosima neovisno o stvarnom
iznosu kojim se odobrava ili tereti račun proračuna.

Članak 41.

Ministar financija obvezan je do 20. prosinca fiskalne godine donijeti
naputak o zatvaranju računa otvorenih u skladu s člankom 8. stavkom 2.
ovoga Zakona kao i izradi godišnjeg obračuna.

Članak 42.

Proračunski korisnik i izvanproračunski fond obvezni su izraditi godišnji
obračun i dostavljati ih nadležnom ministarstvu najkasnije do kraja veljaće
tekuće godine za prethodnu godinu

Članak 43.

(1) Ministarstva su obvezna pregledati i uskladiti godišnje obračune
proračunskih korisnika, odnosno izvanproraćunskih fondova za koje su odgovorna,
potom konsolidirati te obračune i sastaviti konsolidirani godišnji obračun.

(2) Godišnji obračun iz stavka 1. ovoga članka dostavlja se Ministarstvu
financija najkasnije do 31. ožujka fiskalne godine za prethodnu godinu.

Članak 44.

Na temelju godišnjih obračuna iz članka 43. stavka 2. ovoga Zakona,
Ministarstvo financija izrađuje godišnji obračun državnog proračuna do
15. travnja fiskalne godine za prethodnu godinu.

Članak 45.

Sva sredstva koja do 31. prosinca fiskalne godine preostanu na bankovnom
računu nekog ministarstva ili proračunskog korisnika, koji je prema članku
8. stavku 2. ovoga Zakona otvorio ministar financija, moraju se vratiti
na račun državnoga proračuna, osim ako ministar financija ne odredi drukčije.

Članak 46.

(1) Ministar financija obvezan je izvijestiti Vladu o izvršenju državnog
proračuna za prethodnu godinu najkasnije do kraja 15. svibnja fiskalne
godine.

(2) Vlada je obvezna izvijestiti Sabor o izvršenju državnog proračuna
za prethodnu godinu najkasnije do 15. lipnja fiskalne godine.

(3) Nositelj izvršne vlasti jedinice lokalne samouprave i uprave obvezan
je izvijestiti poglavarstvo o izvršenju proračuna za prethodnu godinu najkasnije
do kraja ožujka.

(4) Poglavarstvo je obvezno izvijestiti nadležno predstavničko tijelo
jedinice lokalne samouprave i uprave o izvršenju proračuna za prethodnu
godinu najkasnije do kraja travnja.

Članak 47.

Sadržaj izvješća iz članka 46. ovoga Zakona mora biti u skladu s klasifikacijama
računa, a sadrži:

1. početno i završno stanje računa proračuna,

2. objašnjenje većih odstupanja,

3. podatke o svim poslovima zaduživanja i upravljanja dugom,

4. podatke o korištenju proračunskih rezervi te o jamstvima danim tijekom
fiskalne godine.

Članak 48.

Reviziju državnog proračuna, proračuna jedinica lokalne samouprave i
uprave te izvanproračunskih fondova obavlja glavni državni revizor na način
i u rokovima predviđenim zakonom kojim se uređuje državna revizija.

VII. KAZNENE ODREDBE

Članak 49.

Novčanom kaznom od 5.000 do 25.000 kuna kaznit će se za prekršaj odgovorna
osoba proračunskog korisnika, odgovorna osoba izvanproračunskoga fonda,
nositelj izvršne vlasti jedinice samouprave i uprave, rukovoditelj tijela
lokalne samouprave i uprave nadležan za proračun ili druga odgovorna osoba:

1. ako odobri zaduživanje jedinice lokalne samouprave i uprave suprotno
odredbama ovoga Zakona,

2. ako bez suglasnosti Vlade odgodi rok naplate nekog potraživanja ili
dopusti plaćanje u obrocima,

3. ako s proračunskih računa isplati neki izdatak koji u proračunu nije
predviđen,

4. ako se u izradi i donošenju proračuna ne pridržava odredaba članka
11. do 14. ovoga Zakona,

5. ako državni proračun i proračun jedinice lokalne samouprave i uprave
te izvještaji koji se uz to podnose Saboru, odnosno nadležnom predstavničkom
tijelu jedinice lokalne samouprave i uprave ne sadrži dijelove propisane
člankom 18. ovoga Zakona,

6. ako se pri izvršavanju proračuna ne pridržava odredbi članka 22.
do 30. ovoga Zakona,

7 ako provede zaduživanje suprotno odredbama članka 31. do 37. ovoga
Zakona,

8. ako se ne pridržava odredaba članka 38. do 48. ovoga Zakona,

9. ako ne primjenjuje odredbe ovoga Zakona kojima je uređeno da se odredbe
do tada važećih zakona i drugih propisa što su uređivali sadržaj, način
izrade donošenje i izvršavanje proraćuna i izvanproračunskih fondova prestali
važiti.

VIII. PRIJELAZNE I ZAVRŠNE ODREDBE

Članak 50.

Od dana početka primjene ovoga Zakona prestaju se primjenjivati odredbe
do tada važećih zakona i drugih propisa kojima se uređuje sadržaj, način
izrade, donošenje i izvršavanje državnoga proračuna, proračuna jedinica
lokalne samouprave i uprave te proračunski odnosi između države i izvanproračunskih
fondova.

Članak 51.

Ovlašćuje se Vlada da do kraja 1995. godine donese mjerila korištenja
transfera, subvencija, potpora i zaduživanja iz državnog proračuna za jedinice
lokalne samouprave i uprave.

Članak 52.

Ovlašćuje se Vlada da najkasnije do 31. ožujka 1995. godine donese program
o postupnom uvođenju sustava glavne knjige riznice i jedinstvenog raćuna
riznice, tako da bi državna riznica u cijelosti djelovala najkasnije od
1. siječnja 1997. godine.

Članak 53.

(1) Ovlašćuje se ministar financija da račune ministarstava. ostalih
tijela državne uprave i tijela državne vlasti, otvorenih kod organizacije
ovlaštene za obavljanje platnoga prometa, postupno zatvara.

(2) Računi koji se do 1. sijećnja 1995. neće zatvoriti, prema stavku
1. ovoga članka, smatrat će se otvorenim u skladu s člankom 8. stavkom
2. ovoga Zakona.

Članak 54.

(1) Ovlašćuje se Vlada da donosi uredbe o provedbi ovoga Zakona.

(2) Ovlašćuje se ministar financija da donosi pravilnike, naredbe i
naputke o provedbi pojedinih odredaba ovoga Zakona

Članak 55.

Ovaj Zakon stupa na snagu osmoga dana od dana objave u "Narodnim
novinama", a primjenjuje se od 1. siječnja 1995. godine, osim odredbe
članka 53. koja se primjenjuje danom stupanja na snagtu ovoga Zakona.

Klasa : 400-06/94-01/5

Zagreb, 29. studenoga 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 92/1994-1571